cyanic-selkie/wikianc huggingface dataset:
শীতলা
প্রতীকতা
শীতলাকে একটি যুবতী মেয়ের মতো উপস্থাপন করা হয় যিনি হাতপাখা দিয়ে তৈরি মুকুট পরে থাকেন, বাহন গাধা, একটি ছোট ঝাড়ু ধরে থাকেন (জীবাণু ও ধূলিকণা পরিষ্কার করার জন্য) এবং ডাল ভর্তি একটি পাত্র (ভাইরাস এর প্রতিকৃতি) বা ঠান্ডা জল (রোগ নিরাময়ের সরঞ্জাম)। নিম্ন বর্ণের হিন্দু এবং উপজাতি সম্প্রদায়ের মধ্যে ওনাকে স্ল্যাব-পাথরে খোদাই করা একটি মাথার মাধ্যমে উপস্থাপন করা হয়। কখনও কখনও বলা হয় যে তিনি নিমের একগুচ্ছ পাতা (আজাদিরিচতা ইন্ডিকা) বহন করেন, এটি প্রাচীনকাল থেকেই ভারতজুড়ে ব্যবহৃত একটি ঔষধি ভেষজ যা আজও বেশিরভাগ ত্বকের রোগের কার্যকর প্রতিকার বলে মনে করা হয়।
লোকদেবী শীতলা হলেন আধা দেবী কাত্যায়নীর রূপ। তিনি জ্বরের রোগীদের শীতলতা প্রদান করেন। দেবী মাহাত্ম্য অনুযায়ী, যখন জ্বরাসুর নামে এক অসুর সমস্ত বাচ্চাদের জীবাণু জ্বর দিয়েছিল, তখন দেবী কাত্যায়নী শীতলার রুপে এসেছিলেন বাচ্চাদের রক্ত শুদ্ধ করার জন্য এবং রক্তে জ্বরের জীবাণু ধ্বংস করার জন্য। সংস্কৃতের 'জ্বরা' অর্থ "জ্বর" এবং 'শীতল' অর্থ "শীতলতা"। শীতলাকে মাঝে মাঝে জ্বরাসুর, জ্বরের অসুর; ঘেঁটু দেবতা, চর্মরোগের দেবতা; রক্তবতী, রক্ত সংক্রমণের এবং চৌষট্টি মহামারীর দেবী; সাথে চিত্রিত করা হয় এবং প্রায়শই ওলাদেবীর সাথে পূজা করা হয়, যিনি অন্য রোগের দেবী (মত্যান্তরে কলেরা রোগের দেবী বলা হয়ে থাকে)।
তিনি আটটি (৮) হাতে ত্রিশুল, ঝাড়ু, চক্র, জীবাণু ভর্তি পাত্র বা জলে ভরা পাত্র, নিম পাতা, বাঁকানো তরবারি, শঙ্খ এবং ভদ্র মুদ্রার সাথে চিত্রিত হয়েছেন। তার দুই পার্শ্বদেশে দুটি গাধার অবস্থান ও লক্ষ্য করা যায়। এই চিত্রণই তাকে সুরক্ষা, সৌভাগ্য, স্বাস্থ্য এবং শক্তির দেবী হিসাবে প্রতিষ্ঠিত করেছে।
বৌদ্ধধর্ম
বৌদ্ধ সংস্কৃতিতে জ্বরাসুর এবং শীতলাকে কখনও কখনও পার্ণশবরীর সহযোদ্ধা হিসাবে দেখানো হয়, বৌদ্ধ ধর্ম মতে যিনি রোগ নিরাময়ের দেবী। জ্বরাসুর এবং শীতলাকে যথাক্রমে তার ডান এবং বাম দিকে সজ্জিত করে দেখানো হয়েছে। কিছু ছবিতে বৌদ্ধ দেবী বজ্রযোগিনীর ক্রোধ থেকে বাঁচতে এই দেবদেবীদের পলায়নরতা অবস্থায় দেখানো হয়েছে।
মন্দির
কয়েকটি উল্লেখযোগ্য মন্দির: শীতলা মাতার জন্মস্থান মাগ্ধা, বিহার শরীফ, নালন্দা শীতলা মাতা মন্দির, ময়নপুরী, উত্তর প্রদেশ শীতলা মাতা মন্দির, মিরুত, উত্তর প্রদেশ শীতলা চৌকিয়া ধাম মন্দির, জৌনপুর শীতলা মাতার মন্দির, খন্দ, সোনিপাট মা শীতলা মাকারা ধাম, জৌনপুর শীতলা মাতা মন্দির, জালোর, রাজস্থান শীতলা মাতার মন্দির, রাজস্থান এর রেঙ্গাস শীতলা মাতার মন্দির, বাঁধাঘাট, হাওড়া, পশ্চিমবঙ্গ বড়,মেজ,সেজ ও ছোট শীতলা মায়ের মন্দির, সালকিয়া,উত্তর হাওড়া, পশ্চিমবঙ্গ শীতলা ও মনসা মাতা মন্দির,রঞ্জিৎবাটী কেটেদল গ্রাম,হুগলী,পশ্চিমবঙ্গ শ্রীশ্রীশীতলা মন্দির,বেল্গাছিয়া,কলকাতা,পশ্চিমবঙ্গ শীতলা মাতা মন্দির, গড়িয়া, কলকাতা,পশ্চিমবঙ্গ শীতলা মন্দির বা কাঁকড়া মায়ের মন্দির, দক্ষিণ সুন্দরবন,দক্ষিণ চব্বিশ পরগনা,পশ্চিমবঙ্গ শীতলা মাতা মন্দির, উনা, হিমাচল প্রদেশ শীতলা মাতা মন্দির, পালামপুর, হিমাচল প্রদেশ হারুলংগফের শীতলবাড়ি, লুমডিং, নাগাঁও, আসাম শীতলা মাতা মন্দির, যোধপুর, রাজস্থান শীতলা মাতা মন্দির, কাউশম্ভী, উত্তর প্রদেশ শীতলা মাতা মন্দির, নিজামবাদ, আজমগড়, উত্তর প্রদেশ শীতলা মাতা মন্দির, বার্মার, রাজস্থান শীতলা মাতা মন্দির, বিদলান, সোনিপাট শীতলা দেবী মন্দির, গুড়গাঁও শীতলা মা মন্দির, সমতা শীতলা মা মন্দির মান্ড, মন্ডলা, মধ্য প্রদেশ
মার্গো হেমিংওয়ে
মার্গো লুইস হেমিংওয়ে (Margot Louise Hemingway; ১৬ ফেব্রুয়ারি ১৯৫৪ - ১ জুলাই ১৯৯৬) ছিলেন একজন মার্কিন ফ্যাশন মডেল ও অভিনেত্রী। ১৯৭০-এর দশকের মাঝামাঝি সময়ে কসমোপলিটান, এল, হাপার্স বাজার, ভোগ ও টাইমের প্রচ্ছদে সুপারমডেল হিসেবে তার প্রতিমূর্তি সফলতা অর্জন করে।
তিনি মুখপাত্র হিসেবে সুগন্ধি ব্র্যান্ড ফেবার্জে'র সাথে মিলিয়ন ডলারের চুক্তিতে আবদ্ধ হন। তিনি কথাসাহিত্যিক আর্নেস্ট হেমিংওয়ের নাতনী। তার জীবনের শেষ সময়গুলো আসক্তি ও হতাশায় কাটে, যা গণমাধ্যমে ব্যাপকহারে প্রচারিত হয়। তিনি ১৯৯৬ সালের ১লা জুলাই ৪২ বছর বয়সে অতিরিক্ত ঔষধ সেবন করে আত্মহত্যা করেন।
গ্রিকো-বৌদ্ধধর্ম
যবনীয় বৌদ্ধধর্ম বা গ্রেকো-বৌদ্ধবাদ হল হেলেনীয় সংস্কৃতি(প্রাচীন গ্রীক) এবং বৌদ্ধধর্মের মধ্যে সাংস্কৃতিক সমন্বয়বাদ, যা খ্রিস্টপূর্ব চতুর্থ শতাব্দী এবং খ্রিস্টপূর্ব পঞ্চম শতাব্দীর মধ্যে প্রাচীন ভারতের গান্ধারে বিকশিত হয়েছিল   যা বর্তমানে অবস্থিত উত্তর-পশ্চিম পাকিস্তান এবং উত্তর-পূর্ব আফগানিস্তানের কিছু অংশে।   এটি ছিল মহান আলেকজান্ডারের সময় থেকে ভারতে যবনদের (প্রাচীন গ্রীক) দ্বারা শুরু হওয়া মিথস্ক্রিয়াগুলির এক দীর্ঘ শৃঙ্খলার একটি সাংস্কৃতিক পরিণতি। আলেকজান্ডারের মৃত্যুর কয়েক বছর পর, সম্রাট চন্দ্রগুপ্ত মৌর্যের শাসনামলে মৌর্য সাম্রাজ্যের সাথে যুদ্ধে তার সেনাপতি সেলুকাসের সাম্রাজ্যের পরাজয় হলে, সেলুসীয় সাম্রাজ্যের পূর্ব প্রান্তগুলি মৌর্য সাম্রাজ্যের কাছে হস্তান্তর করা হয়েছিল। মৌর্য সম্রাট অশোক বৌদ্ধধর্মে দীক্ষিত হয়েছিলেন এবং তার সাম্রাজ্য জুড়ে ধর্মীয় দর্শন ছড়িয়ে দিয়েছিলেন, যেমনটি অশোকের অভিলেখগুলিতে লিপিবদ্ধ রয়েছে। এটি গ্রেকো-ব্যাক্ট্রীয় রাজ্যে ছড়িয়ে পড়ে, যেটি স্বয়ং সেলুসীয় সাম্রাজ্য থেকে বিচ্ছিন্ন হয়েছিল। এর সীমানার মধ্যে, মূর্তি নির্মাণের জন্য গ্রীক অনুরাগ বুদ্ধের প্রথম মূর্তি তৈরি করে, যা শেষ পর্যন্ত আধুনিক ঐতিহ্যের দিকে নিয়ে যায়।
মৌর্য সাম্রাজ্যের পতনের পর, যবনীয় বৌদ্ধধর্ম গ্রেকো-ব্যাক্ট্রীয় রাজ্য, ইন্দো-গ্রীক রাজ্য এবং কুষাণ সাম্রাজ্যের অধীনে বিকাশ লাভ করতে থাকে। মহাযান বৌদ্ধধর্ম ভারতের গাঙ্গেয় সমভূমি থেকে মৌর্য যুগে, গান্ধার এবং তারপর মধ্য এশিয়ায় ছড়িয়ে পড়ে, যেখানে এটি মধ্য এশিয়ায় বৌদ্ধধর্মের সবচেয়ে প্রচলিত শাখা হয়ে ওঠে। মহাযান বৌদ্ধধর্ম পরবর্তীতে রেশম পথের মাধ্যমে সম্রাট কণিষ্কের শাসনামলে কুষাণ যুগে হান রাজবংশের শাসনক্ষেত্রের মধ্যে সঞ্চারিত হয়।
বৌদ্ধ ঐতিহ্যের বিবরণে বারাণসীর ভিক্ষু মধ্যন্তিককে সম্রাট অশোক এই অঞ্চলে বৌদ্ধ ধর্ম প্রচারের জন্য দায়িত্ব অর্পণ করেছিলেন।.
ঐতিহাসিক রূপরেখা
মধ্য এশিয়ায় হেলেনীয় গ্রিসের প্রবর্তন শুরু হয় সেই অঞ্চলটির উপর মহান দারিয়াস ও তার পারসিক হাখমানেশি সাম্রাজ্যের বিজয়ের পর। তিনি এবং তার উত্তরসূরিরাও আনাতোলীয় উপদ্বীপ জয় করেছিলেন (বর্তমানে তুরস্কে), যে সময়ে অনেক গ্রীক সংস্কৃতির বসবাস ছিল। যখন তারা বিদ্রোহ করত, তখন সেই গ্রীকদেরকে প্রায়শই নৃগোষ্ঠীগত উচ্ছেদ করে পারস্য সাম্রাজ্যের শেষ প্রান্তে, সেই মধ্য এশিয়ার প্রদেশগুলিতে স্থানান্তরিত করা হত। 334 খ্রিস্টপূর্বাব্দে মহান আলেকজান্ডার যখন হাখমানেশি সাম্রাজ্য এবং মধ্য এশিয়ার অঞ্চলগুলি জয় করেছিলেন, তখন তিনি এই সাম্রাজ্যের পূর্ব দিকের অঞ্চলে প্রসারিত অনেক গ্রীকেদের মুখোমুখি হন। এরপর তিনি পঞ্জাবে (পাঁচটি নদীর ভূমি) প্রবেশ করেন। আলেকজান্ডার সিন্ধু ও বিতস্তা নদী পার হয়ে রাজা পুরুষোত্তমকে (পুরু) পরাজিত করেন এবং বিতস্তার যুদ্ধের (হাঈড্যাস্পীসের যুদ্ধ) পর তাকে একজন ক্ষত্রপ নিযুক্ত করেন। আলেকজান্ডারের সেনাবাহিনী বিদ্রোহ করেছিল এবং নন্দ সাম্রাজ্যের মুখোমুখি হলে বিপাশা নদীর তীরে পশ্চাদপসরণ করেছিল, এবং এর কারণে পাঞ্জাবকে পুরোপুরি জয় করতে সক্ষম হয়নি।
পারস্য সাম্রাজ্য দ্বারা গ্রীকদের স্থানান্তরের জন্য, আলেকজান্ডারের সাম্রাজ্যের সুদূর পূর্বে গ্রীক সংস্কৃতি প্রাক-প্রতিষ্ঠিত ছিল। তিনি আমু দরিয়া(বক্শু নদী) এবং ব্যাক্ট্রিয়া অঞ্চলে তার নতুন ক্ষেত্রগুলিতে বেশ কয়েকটি নগর প্রতিষ্ঠা করেছিলেন এবং গ্রীক বসতিগুলি খাইবার গিরিপথ, গান্ধার (তক্ষশিলা দেখুন) এবং পাঞ্জাব পর্যন্ত বিস্তৃত হয়েছিল। 10 জুন, 323 খ্রিস্টপূর্বাব্দে আলেকজান্ডারের মৃত্যুর পর, দিয়াদোখি(গ্রীক: Διάδοχοι) বা "উত্তরাধিকারীরা" তাদের নিজস্ব রাজ্য প্রতিষ্ঠা করেছিল।
সেনাপতি সেলুকাস আনাতোলিয়া ও মধ্য এশিয়ায় সেলুসীয় সাম্রাজ্য স্থাপন করেন এবং ভারত পর্যন্ত তা বিস্তৃত করেন।
চন্দ্রগুপ্ত মৌর্য প্রতিষ্ঠিত মৌর্য সাম্রাজ্য প্রথমে নন্দ সাম্রাজ্য জয় করবে। চন্দ্রগুপ্ত তখন সেলুসীয়-মৌর্য যুদ্ধের সময় সেলুসীয় সাম্রাজ্যকে পরাজিত করবেন। এর ফলে সিন্ধু উপত্যকা এবং গান্ধারস্থিত ম্যাসিডোনীয় ক্ষত্রপগুলি মৌর্য সাম্রাজ্যে হস্তান্তরিত হয়। তদুপরি, একটি বিবাহ মৈত্রী প্রণয়ন করা হয়েছিল যা সেলুকাসের কন্যাকে কূটনৈতিক সম্পর্কের জন্য চন্দ্রগুপ্তের স্ত্রী হিসাবে মঞ্জুর করেছিল। সংঘাতের ফলে মৌর্য সাম্রাজ্য থেকে 500টি যুদ্ধ হাতি সেলুসীয় সাম্রাজ্যে স্থানান্তরিত হয়েছিল, সম্ভবতঃ মৃত্যু এবং ক্ষয়ক্ষতির ক্ষতিপূরণ হিসাবে।
মৌর্য সম্রাট অশোক সর্ববৃহৎ ভারতীয় সাম্রাজ্য প্রতিষ্ঠা করেন। ধ্বংসাত্মক কলিঙ্গ যুদ্ধের পর অশোক বৌদ্ধ ধর্মে দীক্ষিত হন।
একটি সম্প্রসারণবাদী কার্যসূচী ত্যাগ করে, অশোক মানবিক সংস্কার গ্রহণ করবেন। অশোকের অভিলেখগুলিতে বর্ণিত, সম্রাট তার সাম্রাজ্য জুড়ে ধর্মকে বৌদ্ধধর্ম হিসাবে ছড়িয়ে দেন। অশোক দাবি করেন যে তার রাজ্যের গ্রীক জনসংখ্যা সহ অনেককে বৌদ্ধ ধর্মে দীক্ষিত করেছিলেন:
শুঙ্গ সাম্রাজ্যের দ্বারা মৌর্যদের পতন ও উৎখাত এবং সেলুসীয় সাম্রাজ্যে ব্যাক্ট্রিয়ার বিদ্রোহ গ্রেকো-ব্যাক্ট্রিয়া রাজ্য (250-125 BCE) গঠনের দিকে পরিচালিত করে। তাদের উত্তরে, গ্রেকো-ব্যাক্ট্রীয়দের পরে ইন্দো-গ্রীক রাজ্যের বিচ্ছিন্নতা হয় (180 BCE – CE 10)। এমনকি যখন, কয়েক শতাব্দী পরে, এই হেলেনীকৃত অঞ্চলগুলি প্রথমে ইউয়েঝি, তারপর ইন্দো-শক এবং কুষাণ সাম্রাজ্য (১ম-৩য় শতাব্দী) দ্বারা জয় করেছিল, সেখানে বৌদ্ধধর্মের বিকাশ অব্যাহত ছিল।
ভারতে বৌদ্ধধর্ম একটি প্রধান ধর্ম ছিল যতক্ষণ না প্রায় ৫ম শতাব্দী থেকে একটি বড় আকারে সনাতন ধর্মের পুনরুজ্জীবন শুরু হয়, যেখানে বাংলার মতো অবশিষ্ট দুর্গগুলি মূলত ভারতে ইসলামি আক্রমণের সময় শেষ হয়ে যায়।
সাংস্কৃতিক মিথস্ক্রিয়া
মধ্য এশিয়া এবং উত্তর ভারতে গ্রীকদের উপস্থিতির দীর্ঘতা কেবল শৈল্পিক নয়, ধর্মীয় ক্ষেত্রেও মিথস্ক্রিয়া করার সুযোগ তৈরি করেছিল।
ব্যাকট্রিয়া এবং ভারতে আলেকজান্ডার দ্য গ্রেট (331-325 বিসি)
আলেকজান্ডার যখন ব্যাকট্রিয়া এবং গান্ধার আক্রমণ করেছিলেন, তখন এই অঞ্চলগুলি সম্ভবত বৌদ্ধ এবং জৈনদের শ্রামণিক প্রভাবের অধীনে ছিল। পালি ত্রিপিটকে সংরক্ষিত একটি কিংবদন্তি অনুসারে, ব্যাকট্রিয়ার কংসভোগের দুই বণিক ভাই, তপস্সু এবং ভল্লিক, গৌতম বুদ্ধের কাছে গিয়েছিলেন এবং তাঁর শিষ্য হন। কিংবদন্তি বলে যে তারা তারপর বাড়িতে ফিরে আসেন এবং বুদ্ধের শিক্ষা ছড়িয়ে দেন।
326 খ্রিস্টপূর্বাব্দে, আলেকজান্ডার ভারতের উত্তরাঞ্চল জয় করেন। তক্ষশীলার(ট্যাক্সিলেস্ নামেও পরিচিত) রাজা অম্ভি, তার শহর, যা একটি উল্লেখযোগ্য বৌদ্ধ কেন্দ্র ছিল, আলেকজান্ডারের কাছে সমর্পণ করেছিলেন। আলেকজান্ডার পাঞ্জাবের পৌরবদের রাজা পুরুষোত্তমের বিরুদ্ধে একটি মহাযুদ্ধ করেছিলেন, 326 খ্রিস্টপূর্বাব্দে, যার নাম ছিল বিতস্তার যুদ্ধ।
মৌর্য সাম্রাজ্য (322-183 খ্রিস্টপূর্ব)
ভারতীয় সম্রাট চন্দ্রগুপ্ত মৌর্য, মৌর্য সাম্রাজ্যের প্রতিষ্ঠাতা, 322 খ্রিস্টপূর্বাব্দের দিকে উত্তর-পশ্চিম ভারতীয় ভূখণ্ডটি পুনরুদ্ধার করেন যা আলেকজান্ডার দ্য গ্রেটের কাছে হারিয়ে গিয়েছিল। যাইহোক, সেলুকীয় সাম্রাজ্যে তার গ্রিক-ইরানীয় প্রতিবেশীদের সাথে যোগাযোগ রাখা হয়েছিল। সম্রাট সেলুকাস প্রথম নিকেটর একটি শান্তি চুক্তির অংশ হিসেবে বৈবাহিক চুক্তিতে এসেছিলেন, এবং অনেক গ্রীক, যেমন ঐতিহাসিক মেগাস্থিনিস, মৌর্য দরবারে বসবাস করতেন।
চন্দ্রগুপ্তের পৌত্র অশোক বৌদ্ধ ধর্ম গ্রহণ করেন এবং থেরবাদ বৌদ্ধধর্মের ঐতিহ্যবাহী পালি ত্রিপিটকের অনুযায়ী একজন মহান ধর্মান্তরকারী হয়ে ওঠেন, মানুষ ও পশুদের (অহিংসতা) প্রতি অহিংসা, এবং সাধারণ মানুষের জীবন নিয়ন্ত্রণকারী সাধারণ নিয়মের উপর জোর দেন।
অশোকের অভিলেখ অনুসারে, পাথরে স্থাপিত, কিছু গ্রীক ভাষায় লেখা এবং কিছু হাখমানেশিদের সরকারী ভাষা আরামীয় ভাষায়, যে তিনি এশিয়ার গ্রীক ভূমিতে এবং ভূমধ্যসাগর পর্যন্ত বৌদ্ধ দূতদের পাঠান। অভিলেখগুলি হেলেনীয় সময়ের প্রতিটি শাসকের নাম দেয়।
বিজনেস মিরর
বিজনেস মিরর, বিজনেস ওয়ার্ল্ড  এর পরে ফিলিপাইনের দ্বিতীয় দৈনন্দিন ব্যবসায়িক সংবাদপত্র। এটি ২০০৫ সালে অ্যান্টোনিও কাবাংগন চুয়া প্রতিষ্ঠা করেছিলেন, যিনি এর প্রকাশক এবং রেডিও নেটওয়ার্ক আলিউ ব্রডকাস্টিং কর্পোরেশনেরও মালিক।
সেপ্টেম্বর ২০১১ সালে বিজনেস মিররের দৈনিক প্রচলন ছিল ৮২,৬০০ অনুলিপি।
এবিএস-সিবিএন এর সাথে চুক্তি
৩০ এপ্রিল, ২০১৪ সালে, বিজনেস মিরর এবং এবিএস-সিবিএন ইন্টিগ্রেটেড নিউজ এন্ড কারেন্ট এফেয়ার্স এর মধ্যে একটি কন্টেন্ট শেয়ারিং / অংশীদারত্ব চুক্তি স্বাক্ষরিত হয়। এতে উভয় পক্ষই আরো বিশ্বাসযোগ্য ব্যবসা এবং অর্থনীতির খবর সরবরাহ করতে পারবে। বিজনেস মিরর এবং এবিএস-সিবিএন অফিসাররা চুক্তি স্বাক্ষরের অনুষ্ঠানে উপস্থিত ছিলেন।
ছাতা
ছাতা, ছত্র, ছত্রী, ছাতি, রোদ বা বৃষ্টি হতে মাথা বাঁচাবার জন্য প্রাচীনকাল থেকে ব্যবহার হয়ে আসছে। পরে রংবেরঙের ছাতা কখনো ফ্যাসন কখনো মর্যাদার প্রতীক হিসাবেও বহুভাবে ব্যবহার হয়েছে ।
ছাতার বাঁট
thumb| বাংলাদেশের [[মাথাল সদৃশ বাঁটহীন ছাতা। ভিয়েনা ২০০৭।]] হাতে ধরার দণ্ড। অনেক সময় হাতল ধরার বা ঝুলিয়ে রাখার সুবিধার্থে আঁকশির মত বাঁকা হয়। অনেক ক্ষেত্যে ছাতার বাঁট থাকে না, মাথায় সাঁটানো হয়।
ছাতার উপরের অংশ
হিউয়েন সাঙ ইত্যাদি পরিব্রাজকদের পিঠে বাঁধা ছাতা
ছত্রবাহক
রাজারাজড়াদের সঙ্গে তাদের মাথায় ছাতা ধরে ছত্রবাহক ঘুরত।
বাংলাদেশ
বাংলাদেশে আগে কাঠের বাট ও সুতি কাঁপড়ের এক ভাজের ছাতা বিক্রি হতো যা টেকসই। কিন্তু বর্তমানে চীন থেকে আমদানি করা ভাঁজ করা ছাতা বাংলাদেশের স্থানীয় মার্কার নামে বেশি বিক্রি হয়। ভাঁজ করা ছাতার মধ্যে শংকর, এটলাস, মুন, রহমান এর ছাতা বেশি বিক্রি হয়। ২০১৯-২০ অর্থবছরে বাংলাদেশ ৪৬ লাখ ১০ হাজারের বেশি সংখ্যক ছাতা ও ৩১০০ মেট্রিক টন ছাতাসংশ্লিষ্ট পণ্য আমদানি করেছে। সবচেয়ে বেশি আমদানি করা হয়েছে চীন থেকে। বাংলাদেশে ছাতার বাজার প্রায় ৫০০ কোটি টাকার। এ পরিমাণ টাকার মধ্যে কর্মী খরচ হিসেবে স্থানীয় প্রতিষ্ঠানগুলো বছরে কেবল ১০ কোটির মতো আয় করতে পারে।
ব্যাঙের ছাতা
ব্যাসিডিওমাইসেটিস জাতীয় ছত্রাককে ব্যাঙের ছাতা বলা হয়, কারণ এরা দেখতে অনেকটা খোলা ছাতার মত লাগে।
সাহিত্যে ছাতা
কল্পবিজ্ঞানে ছাতা হতে পারে প্যারাশুট, নৌকা ইত্যদি।
মিউনিখ আবাসন
মিউনিখ আবাসন (, Residence) জার্মানির বাভারিয়া রাজ্যের রাজধানী কেন্দ্রীয় মিউনিখের উইটল্সবাখ শাসকদের প্রাক্তন রাজকীয় প্রাসাদ। মিউনিখ আবাসন জার্মানির বৃহত্তম রাজপ্রাসাদ এবং বর্তমানে এটির স্থাপত্য, সজ্জা এবং প্রাক্তন রাজাদের সংগ্রহগুলি দর্শনার্থীদের জন্য উন্মুক্ত।
গঠনশৈলী
১০টি চত্বরে ঘেরা প্রাসাদটিতে মোট ১৩০টি কক্ষ রয়েছে। তিনটি প্রধান অংশ হচ্ছে কোনিগবাউ (Königsbau, ম্যাক্স-জোসেফ-প্লাৎজের নিকটস্থ), আল্টে রেসিডেন্স (পুরাতন রেসিডেন্স, রেজেনডেনস্ট্রাসের দিকে) এবং ফিস্টসালবাউ (হফগার্টের দিকে)। দ্বিতীয় বিশ্বযুদ্ধের পরবর্তীতে ভবনটি পুনর্গঠনের পর থেকে পূর্ববর্তী ফিস্টআলালবোর একটি শাখা হিসেবে ক্যুভিলিস থিয়েটার রয়েছে। এটি বাভারিয়া বেতার সিম্ফনি অর্কেস্ট্রার প্রাথমিক কনসার্টের স্থান হারকুলেসাল হল হিসেবে পরিচিত। পূর্ব দিকে সকল সন্তদের জন্য বাইজেন্টাইন আদালত গির্জা (Allerheiligen-Hofkirche) পূর্বমুখী মার্স্টল আদালত গির্জাটি আগেকার আদালত রাইডিং বিদ্যালয় এবং রাজকীয় জনবলের জন্য নির্মিত।
ইতিহাস এবং স্থাপত্য
১৩৮৫ খ্রিষ্টাব্দে এই স্থাপনার প্রথম ভবনটি তৃতীয় স্টিফেন (১৩৭৫-১৪১৩) এবং তার কনিষ্ঠ ভাইয়ের বিরুদ্ধে ব্যর্থ বিদ্রোহের নিদর্শন হিসাবে মিউনিখের নগর কর্তৃপক্ষের অর্থায়নে নির্মাণ করা হয়েছিল। সিলভার টাওয়ার (সিলবার্টম), শক্তিশালী দুর্গ হিসাবে উল্লেখযোগ্য যা শহরের অভ্যন্তরের কেল্লাগুলির সুরক্ষার্থে প্রাচীর হিসেবে অবস্থিত। এই বলিষ্ঠ নতুন দুর্গ (নিউভেস্তে - নতুন দুর্গ), প্রশস্ত খাদ দ্বারা ঘেরা এবং এর উত্তর পূর্ব কোণে নতুন দ্বি-চক্রাকার শহরের দেয়াল অবস্থিত, এর মধ্যবর্তী স্থানে অবস্থিত আল্টার হোফ (পুরাতন আদাতল) উইটল্সবাখ শাসকদের রক্ষাকারী আবাসস্থল হিসাবে স্থাপন করা হয়েছিল। সদা বিভক্ত দেশগুলির নৃপতিদের জন্য একদিকে ঘন ঘন বিদ্রোহকারী নগরবাসিন্দাদের কাছ থেকে কিছু দূরে রাখা এবং অন্যদিকে তাদের যুদ্ধপ্রিয় আত্মীয়দের বিরুদ্ধে কিছু প্রতিরক্ষা প্রয়োজন বোধ করা হয়েছিল। ফলস্বরূপ, তারা একই সময়ে নিজেদেরকে দুর্ভেদ্য আশ্রয় এবং সহজ বহির্গমন পথ হিসেবে (সরাসরি গ্লাসিসের দিকে, শহরের লেনগুলিতে প্রবেশ না করে) নির্মাণ করা হয়। চতুর্থ অ্যালবার্ট (১৪৬৫-১৫০৮)-এর অধীনে ১৪৭০ সালের দিকে, দুর্গ প্রাচীর এবং উত্তরে ফটক ও দুটি বুরুজ নির্মিত হয়েছিল।
গথিক ফাউন্ডেশনের দেয়াল এবং তথাকথিত বলিউম সেলার (বুলালকেলার)-এর গোলাকার স্তম্ভগুলি সহ পুরাতন দুর্গগুলির পিলার ভল্টগুলি আজ প্রাসাদের প্রাচীনতম জীবিত অংশ। শতাব্দী ধরে প্রাসাদটির বিকাশ কেবলমাত্র তার কেন্দ্রীয় স্থাপনা- নিউভেস্ট এই স্থান নেয় নি, তবে এর সাথে সাথে ক্ষুদ্র অংশ এবং সম্প্রসারিত অংশ গুলোর মধ্যেও পেয়েছিল। অবশেষে, চার শতক বিকাশের পর, বিশালাকার প্রাসাদটি পুরোপুরি পুরানো শহরের চতুর্থাংশ ব্যারাকে, একটি আশ্রম, ঘর এবং বাগান দিয়ে রেনেসাঁ পরবর্তী সময়ের পাশাপাশি বারোক, রকোকো এবং নব্য-ধ্রুপদী শৈলীগুলিকে একত্রিত করে প্রতিস্থাপন করেছিল।
পর্যটন শিল্প
মিউনিখ আবাসন এবং এর জাদুঘরে প্রতি বছর প্রায় ৩০০,০০০ পর্যটক ভিড় জমান।
কেন্দ্রীয় যুক্তরাষ্ট্রীয় জেলা
কেন্দ্রীয় যুক্তরাষ্ট্রীয় জেলা রাশিয়ার আটটি যুক্তরাষ্ট্রীয় জেলার মধ্যে একটি। "কেন্দ্রীয়" শব্দটির একটি রাজনৈতিক ও ঐতিহাসিক অর্থ রয়েছে, এটি রুশী রাজ্য এবং এর পূর্বসূরি মস্কোভির গ্র্যান্ড ডাচির মূল অংশ। ভৌগোলিকভাবে, জেলাটি বর্তমানে রাশিয়ার অত্যন্ত পশ্চিমে অবস্থিত; যদিও এটি ইউরোপীয় রাশিয়ার কেন্দ্রীয় অঞ্চল হিসাবে বিবেচিত হতে পারে। জেলাটি ৬,৫০,২০০ বর্গকিলোমিটার (২,৫১,০০০ বর্গ মাইল) আয়তন বিশিষ্ট এবং ২০১০ সালের আদমশুমারিতে নথিভুক্ত জনসংখ্যা ৩,৮৪,২৭,৫৩৭ (শহুরে ৮১.৩%) জন। কেন্দ্রীয় যুক্তরাষ্ট্রীয় জেলাতে রাষ্ট্রপতির রাষ্ট্রদূত হলেন ইগর শ্যাচিয়োগলভ।
যুক্তরাষ্ট্রীয় বিষয়
জেলাটি কেন্দ্রীয় ও মধ্য কৃষ্ণ পৃথিবী অর্থনৈতিক অঞ্চল এবং আঠারোটি যুক্তরাষ্ট্রীয় বিষয় নিয়ে গঠিত:
জামদিয়া ইউনিয়ন
জামদিয়া ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন। জামদিয়া ইউনিয়ন একটি মডেল  ইউনিয়ন হিসেবে পরিচিত। পরিষদের কার্যালয়টির অবস্থান ভিটাবল্যা গ্রামের বসুন্দিয়া নোয়াপাড়া খুলনা সড়কের পাশে। এখানে রয়েছে ঐতিহ্যবাহী কুমোর কুটার বিল।
গ্রাম
জামদিয়া ইউনিয়নে মোট মোট ১৮টি গ্রাম রয়েছে:
সংবাদবিজ্ঞপ্তি মঞ্চ ব্যবস্থা
একটি সংবাদবিজ্ঞপ্তি মঞ্চ ব্যবস্থা বা বিবিএস হল একটি কম্পিউটার সার্ভার যাতে চাহিদা মোতাবেক সফটওয়্যার চালানো হয় যেটি ব্যবহারকারীদের টার্মিনাল প্রোগ্রাম দ্বারা সংযুক্ত হবার সুযোগ দেয়। একবার প্রবেশ করলে ব্যবহারকারী সফটওয়্যার ও ডাটা আপলোড ডাউনলোড করতে পারে, খবর এবং বিজ্ঞপ্তি পড়তে পারে এবং অন্যদের সাথে ইমেইল, উন্মুক্ত বার্তা মঞ্চ এবং কখনো কখনো সরাসরি চ্যাটিংয়ের মাধ্যমে বার্তা বিনিময় করতে পারে। অনেক বিবিএস অন-লাইন গেমস খেলার সুবিধা প্রদান করে যেখানে ব্যবহারকারী অন্য ব্যবহারকারীর সাথে প্রতিযোগিতা করতে পারে। আবার কিছু বিবিএসে বহু ফোন লাইনের মাধ্যমে চ্যাট কক্ষের সুবিধা দেয় যেখানে ব্যবহারকারীরা একে অন্যের সাথে সক্রিয় মিথস্ক্রিয়া করতে পারে। আজকের আধুনিক ওয়াল্ড ওয়াইড ওয়েব, সামাজিক নেটওয়ার্ক এবং ইন্টারনেটের অন্যান্য বিষয়ের সংবাদবিজ্ঞপ্তি মঞ্চ ব্যবস্থা ছিল অগ্রদূত। কম খরচ, উচ্চ কার্যক্ষমতার মডেম ১৯৯০ দশকের অনলাইনের চালিকা ছিল যার মধ্যে অনলাইন সেবা এবং বিবিএসও ছিল। ১৯৯৪ সালে ইনফোওয়ার্ল্ড হিসেব করে ৬০০০০ হাজারেরও বেশি বিবিএস ব্যবস্থা সেবা দিচ্ছে ১৭ মিলিয়ন আমেরিকান ব্যবহারকারীকে শুধুমাত্র আমেরিকাতে যা প্রধান অনলাইন সেবা প্রদানকারি কম্পিউসার্ভ থেকে সামষ্টিকভাবে বড়।
কম দামি ডায়াল আপ ইন্টারনেট সেবা ব্যবস্থা এবং মোজাইক ব্রাউজারের সম্মিলনে সহজ এবং বৈশ্বিক সংযোগের সুযোগ ঘটে যা বিবিএস এবং অনলাইন ব্যবস্থা দিতে পারেনি এবং তাতে ১৯৯৪ সালে দ্রুত পতন ঘটে শেয়ার বাজারে। তার পরের বছর জুড়ে অনেক নামিদামি বিবিএস সফটওয়্যার সরবরাহকারি দেউলিয়া হয় এবং প্রায় দশ হাজারের বেশি বিবিএস হারিয়ে যায়। বর্তমানে, বিবিএস আসলে অতীতস্মৃতি কাতরতার অংশ হিসেবে শৌখিনভাবে সারা বিশ্বে বেচে আছে। তাইওয়ান ও চীনের যুবাদের কাছে এটি যোগাযোগের মাধ্যম হিসেবে এখনো অত্যন্ত জনপ্রিয়। বেশিরভাগ বিবিএসই এখন টেলনেট দিয়ে সংযুক্ত হওয়া যায় এবং সাধারণত এতে বিনামূল্যে ইমেইল একাউন্ট, এফটিপি সেবা, আইআরসি এবং অন্যান্য সকল যোগাযোগ প্রটোকল যা ইন্টানেটে সাধারণত ব্যবহৃত হয় তার সুবিধা রয়েছে। কিছু কিছু প্যাকেট সুইচড নেটওয়ার্ক বা প্যাকেট রেডিও সংযোগের মাধ্যমে প্রবেশ সুবিধা দেয়।
বৈশিষ্ট্য
একটি মানসম্পন্ন বিবিএসে যে বৈশিষ্ট থাকে:
সেবাস্তিয়ান পিনেরা
প্রারম্ভিক জীবন
জোস পিনেরা কারভালো ও মাগদালেনা একেনিকে রোজাস দম্পতির সন্তান সেবাস্তিয়ান পিনেরা সান্তিয়াগো ডি চিলিতে জন্মগ্রহণ করেন। মারিয়া মাগদালেনা, জোস ম্যানুয়েল, জুয়াও পাবলো, জোস মিগুয়েল ও মারিয়া তেরেসা নামীয় তার ভাই-বোন রয়েছে।
জন্মের একবছর পরই পিনেরা’র পরিবার বেলজিয়ামে চলে যান। সেখান থেকে জাতিসংঘে চিলির রাষ্ট্রদূতের দায়িত্ব পালনের সময় তার বাবা নিউইয়র্ক সিটিতে বসবাস করেন। ১৯৫৫ সালে চিলিতে ফিরে কোলজিও ডেল ভার্বো ডিভিনো (ডিভাইন ওয়ার্ড কলেজ)-এ অধ্যয়ন করেন। সেখানেই ১৯৬৭ সালে স্নাতক ডিগ্রী অর্জন করেন। ১৯৭১ সালে ব্যবসায় ও প্রশাসনে পন্টিফিকাল ক্যাথলিক ইউনিভার্সিটি অব চিলি থেকে স্নাতক ডিগ্রী লাভ করেন। অধ্যয়ন থাকাকালীন প্রত্যেক শ্রেণী থেকে সেরা ছাত্র হিসেবে রাউল আইভার অক্সলি প্রাইজ পান।
এরপর ফুলব্রাইট প্রোগ্রামের অধীনে আংশিকভাবে অর্থনীতিতে হার্ভার্ড বিশ্ববিদ্যালয়ে স্নাতকোত্তর শ্রেণীতে অধ্যয়ন করেন। এ সময় জার্নাল অফ ইকোনোমিক হিস্টরিতে দি ওল্ড সাউথ’স স্ট্যাক ইন দি ইন্টার-রিজিওনাল মুভম্যান্ট অফ স্ল্যাভস শিরোনামে সহপাঠীর সাথে যৌথভাবে প্রবন্ধ রচনা করেন। তিন বছর পর অর্থনীতিতে এম.এ ও পিএইচ.ডি ডিগ্রী লাভ করেন।
রাজনৈতিক জীবন
পিনেরা সংসদীয় নির্বাচনী জোট কোয়ালিশন ফর চেঞ্জ-সহ রাষ্ট্রপতি নির্বাচনের নেতা। আগস্ট, ২০০৯ সাল থেকে মধ্য-বামপন্থী রাজনীতিবিদ হিসেবে পরিচিত এদুয়ার্দো ফ্রেই রুইস-তাগ্‌লে, মার্কো এনরিকুয়েজ-ওমিনামি ও জর্জ আরাতে’র সাথে প্রতিদ্বন্দ্বিতা করেন।
১৩ ডিসেম্বর, ২০০৯ তারিখে প্রথম পর্যায়ের নির্বাচনে পিনেরা ৪৪.০৫% ভোট পান। ২৯.৬% ভোট পেয়ে তার নিকটতম প্রতিদ্বন্দ্বী প্রার্থী ছিলেন এদুয়ার্দো ফ্রেই রুইস-তাগ্‌লে। কোন প্রার্থীই মোট ভোটের অর্ধেকের বেশি না পাওয়ায় চিলিবাসী পুনরায় ভোট দেয়। ১৭ জানুয়ারি, ২০১০ তারিখে অনুষ্ঠিত ২০০৯-১০ সালের চিলির রাষ্ট্রপতি নির্বাচনের দ্বিতীয় পর্যায়ের ভোটে রাষ্ট্রপতি হিসেবে নির্বাচিত হন। তারপর ১৭ জানুয়ারি শপথ গ্রহণ শেষে ১১ মার্চ, ২০১০ তারিখ রাষ্ট্রপতির কার্যালয়ের দায়িত্ব নেন।
ব্যক্তিগত জীবন
স্নাতক পাশ করে ১৯৭১ থেকে ১৯৮৮ সাল পর্যন্ত শিক্ষকতা পেশায় ছিলেন পিনেরা। ১৯৭১ সালে চিলি বিশ্ববিদ্যালয়ের স্কুল অফ ইকোনমিক্সে অর্থনৈতিক রাজনৈতিক তত্ত্বের অধ্যাপনা করেন। ১৯৭২ সালে ভালপারাইজো বিজনেস স্কুলে চলে যান। এছাড়াও, পন্টিফিকাল ক্যাথলিক ইউনিভার্সিটি অব চিলি এবং অ্যাডল্ফো ইবানিজ ইউনিভার্সিটিতে অর্থনীতি বিষয়ের অধ্যাপক ছিলেন।
১৯৭৩ সালের ডিসেম্বরে পিনেরা সেসিলিয়া মোরেল নামীয় এক রমণীর পাণিগ্রহণ করেন। সান্তিয়াগো’র আভেনিডা আমেরিকো ভোসপোসিও এলাকায় উভয়ে প্রতিবেশী ছিলেন। তাদের সংসারে চার সন্তান - মাগদালেনা (১৯৭৫), সেসিলা (১৯৭৮), সেবাস্তিয়ান (১৯৮২) ও ক্রিস্টোবাল (১৯৮৪) রয়েছে।
আল-হুমায়দী (আন্দালুসী)
জীবন
হুমায়দীর পরিবার ইয়েমেনের আরব আজাদ উপজাতির অন্তর্ভুক্ত ছিল। ইসলামের এনসাইক্লোপিডিয়া অনুসারে তাঁর বাবা কর্ডোবার শহরতলির আল-রুসফায় জন্মগ্রহণ করেছিলেন।  তখনকার নাগরিক কলহের কারণে হুমায়দির বাবা মেজরকা দ্বীপে চলে এসেছিলেন, যেখানে হুমায়দী ১০২৯ সালে জন্মগ্রহণ করেছিলেন।
স্পেনে থাকাকালীন হুমায়দী ছিলেন ইবনে আবদুল আল বারের ছাত্র এবং উভয়ই ইবনে হাজমের বন্ধু এবং বন্ধু ছিলেন, যার কাছ থেকে হুমায়দী মুসলিম আইনশাস্ত্রে তাঁর জহিরীয় মতামত গ্রহণ করেছিলেন। তৎকালীন প্রতিদ্বন্দ্বী মালেকাইটদের দ্বারা আল-আন্দালুসে জহিরীদের অত্যাচারের কারণে হুমায়দী স্পেন থেকে ১০৫৬ সালে পালিয়ে গিয়েছিলেন। প্রথমদিকে, তিনি মক্কায় গিয়ে হাদীস অধ্যয়নের জন্য তিউনিসিয়া, মিশর ও দামেস্কে ভ্রমণ করার আগে মুসলিম তীর্থযাত্রা করেছিলেন। এই ক্ষেত্রের অনেক পণ্ডিতের মতো হুমায়দীও প্রায়শই বিভিন্ন যুগে রচিত পান্ডুলিপি নিয়ে কাজ করতেন এবং এভাবে ইতিহাস, আরবি ব্যাকরণ এবং অভিধানের ক্ষেত্রেও একজন অসামান্য পণ্ডিত ছিলেন।
অবশেষে হুমায়দী বাগদাদে স্থায়ীভাবে বসতি স্থাপন করলেন, যেখানে জহিরির আচার এক সময় এই দেশের সরকারী আইন ছিল। রাষ্ট্রীয় পৃষ্ঠপোষকতা উপভোগ না করার সময়, তাঁর দৃষ্টিভঙ্গি হুমায়দী পালিয়ে গিয়েছিল এমন প্রকাশ্য নিপীড়নের বিরোধিতা সহনশীলতা লাভ করেছিল। তিনি ১০৯৫ সালে শহরে মারা যান।
কাজ
হুমায়দী তাঁর স্পষ্টতই যাদওয়াত আল-মুক্তাবিসের ফাদার তরুলখুলাম আল-আন্দালুস (আবেوة المقتبس فى ذكر ولاة الاندلس) শিরোনামে ইসলামিক স্পেনের উল্লেখযোগ্য জীবনীগুলির জন্য বিখ্যাত ছিলেন OCLC  13643176 । তিনি তাঁর বন্ধুদের অনুরোধে বাগদাদে বইটি রচনা করেছিলেন, অন্য কোনও লিখিত উৎস ছাড়াই স্মৃতি থেকে সম্পূর্ণ লেখেন। বইটি আবু আল-কাসিম আল জহরবী, এবং জিরিয়াবের জীবনের একটি গুরুত্বপূর্ণ প্রাথমিক উৎস উল্লেখ করার প্রাথমিকতম উৎস হিসাবে বিবেচিত হয়।
কমপং সিয়েম জেলা
কমপং সিয়েম জেলা (ស្រុកកំពង់សៀម "সিয়ামের বন্দর") কম্বোডিয়ার কমপং চাম প্রদেশে অবস্থিত একটি জেলা। এই জেলাটি কমপং চাম রাজধানী শহরকে ঘিরে রয়েছে। জেলার সরকারি কেন্দ্র রাজধানী শহর কমপং চামের এমপিল লেও গ্রামে অবস্থিত। এমপিল গ্রাম শহরের কেন্দ্র থেকে ৩ কিমি পশ্চিমে অবস্থিত এবং পনম পেন থেকে সড়ক পথে ১২০ কিমি দূরে অবস্থিত। এই জেলার সীমানা শেষ হয় মেকং নদীর পশ্চিমা তীরে।
ফেব্রুয়ারি ২০০৭, যুক্তরাষ্ট্র ২৯ জন স্বেচ্ছাসেবীকে এই জেলায় পাঠায় থাকার জন্য; যা কম্বোডিয়ায় প্রথম শান্তি রক্ষা মিশন। সান ফ্রান্সিস্কো থেকে আসা স্বেচ্ছাসেবী দল নয় সপ্তাহ থেকে খ্‌মের ভাষা সম্পর্কে জানে এবং ইংরেজি শেখাতে শুরু করে।
আল-হুমায়দী (আন্দালুসী)
কাজ
হাদীসের ক্ষেত্রে হুমায়দীকে একাধিক স্বাধীন হাদীসের বইকে আবদ্ধ সংগ্রহের সাথে সংমিশ্রণের ধারা আবিষ্কার করার কৃতিত্ব দেওয়া হয়, যা দ্বাদশ শতাব্দীতে আরও বেশি জনপ্রিয়তা অর্জন করতে পারে এমন একটি শৈলীর তালিকা। তাঁর হাদিস সম্পর্কিত বইগুলি সমালোচনামূলক পুনর্বিবেচনার আধুনিক প্রয়াসের জন্য বিশেষত আল-জামা বায়না আল-Ṣায়ায়েন (الجمع بين الصحيحين)    তাঁর দু'টি গুরুত্বপূর্ণ  গ্রন্থ, সহিহ আল বুখারী এবং সহিহ মুসলিম  তাঁর ভাষাগত ভাষ্য।
কমপং সিয়েম জেলা
সরকার
কমপং সিয়েম জেলার প্রশাসনিক দায়িত্ব রয়েছে হুন নুয়েংয়ের কাছে, যিনি কমপং চাম প্রদেশের প্রশাসনিক প্রধান। নিচের সারণীতে ইউনিট অনুসারে গ্রামের নাম উল্লেখ করা হয়েছে:
১. এমপিল - এমপিল লেও, চেয়ুং কাওক, সিয়া, স্রালাও
২. স্রাক - স্রাক, তামুভ
৪. হানচে - মোন হেয়ুর, ক্রাউচ সেয়ুচ, ভিয়া তের
৫. ক্রালা - তুয়ল বেং, তুয়ল পোপেল, ত্রা কুয়ন, এমপিল ক্রুম
৬. ক্রিয়েন চ্রে - ক্রিয়েন চ্রে নং, বয়িং বাবস, এনতিক নেল, স্পিন থমেই
৭. কোহ রোকা - তা মিং, থমেই
৮. ওউ সভে - ওউ থং, খায়েল চে
৯. রুমচেক - রুমলেচ, থমেই
১০. ত্রিন - পাউন, তুয়ল চাম্বাক, তুয়ল ত্রাচ, ত্রিন
অ্যামাইলেজ
অ্যামাইলেজ হলো একটি এনজাইম যা স্টার্চ(ল্যাটিন অ্যামাইলাম)-কে হাইড্রোলাইসিসের মাধ্যমে শর্করাতে পরিণত হতে সাহায্য করে।  অ্যামাইলেজ মানুষ এবং অন্যান্য কিছু স্তন্যপায়ী প্রাণীর লালায় উপস্থিত থাকে এবং এটি পরিপাকের রাসায়নিক প্রক্রিয়া শুরু করে। যেসব খাবারে প্রচুর পরিমাণে স্টার্চ থাকে কিন্তু অল্প চিনি থাকে, (যেমন চাল এবং আলু) সেগুলি চিবানোর সময় কিছুটা মিষ্টি স্বাদ পাওয়া যায়; কারণ অ্যামাইলেজ তাদের কিছু স্টার্চকে চিনিতে পরিণত করে। অগ্ন্যাশয় এবং লালা গ্রন্থি অ্যামাইলেজ ( আলফা অ্যামাইলেজ ) তৈরি করে এবং ডায়েটারি স্টার্চকে হাইড্রোলাইজ করে ডাইস্যাকারাইড এবং ট্রাইস্যাকারাইডে পরিণত করে যা অন্যান্য এনজাইম দ্বারা গ্লুকোজে রূপান্তরিত হয় শরীরে শক্তি সরবরাহ করে। গাছপালা এবং কিছু ব্যাকটেরিয়াও অ্যামাইলেজ তৈরি করে। প্রতিটি অ্যামাইলেজ প্রোটিনকে বিভিন্ন গ্রীক অক্ষর দ্বারা প্রকাশ করা হয়। সমস্ত অ্যামাইলেস গ্লাইকোসাইড হাইড্রোলেস এবং α-1,4- গ্লাইকোসাইডিক বন্ডের উপর কাজ করে।
α-অ্যামাইলেজ
α-অ্যামাইলেজ ( CAS 9014-71-5) (বিকল্প নাম: 1,4-α- D -গ্লুকান গ্লুকানোহাইড়োলেস; গ্লাইকোজেনাস) হলো ক্যালসিয়াম মেটালোএনজাইম । α-অ্যামাইলেজ স্টার্চ চেইন বরাবর এলোমেলো অবস্থানে কাজ করে দীর্ঘ-শিকলযুক্ত স্যাকারাইডগুলিকে ভেঙে শেষ পর্যন্ত অ্যামাইলোজ থেকে ম্যালটোট্রিওজ এবং মল্টোজ, অথবা অ্যামাইলোপেকটিন থেকে মলটোজ, গ্লুকোজ এবং "লিমিট ডেক্সট্রিন" উৎপন্ন করে। তারা গ্লাইকোসাইড হাইড্রোলেজ ১৩ গ্রুপের অন্তর্গত।
যেহেতু এটি সাবস্ট্রেটের যেকোনো জায়গায় কাজ করতে পারে, α-অ্যামাইলেজ β-অ্যামাইলেজের চেয়ে দ্রুততর কাজ করতে পারে। প্রাণীদের মধ্যে, এটি একটি প্রধান পরিপাক এনজাইম, এবং এর সর্বোত্তম পিএইচ হল ৬.৭-৭.০।
মানব শারীরবিদ্যায়, লালা এবং অগ্ন্যাশয়ের উভয়ই অ্যামাইলেজই α-অ্যামাইলেজ।
α-অ্যামাইলেজ এনজাইমের বিভিন্ন রুপ উদ্ভিদ, ছত্রাক ( অ্যাসকোমাইসেটিস এবং বেসিডিওমাইসিটিস ) এবং ব্যাকটেরিয়া ( ব্যাসিলাস ) তেও পাওয়া যায়।
β-অ্যামাইলেজ
অ্যামাইলেজের আরেকটি রূপ β-অ্যামাইলেজ (বিকল্প নাম: 1,4-α- D -গ্লুকান মল্টোহাইড্রোলেজ; গ্লাইকোজেনাস; স্যাকারোজেন অ্যামাইলেজ)। এটি ব্যাকটেরিয়া, ছত্রাক এবং উদ্ভিদ দ্বারা সংশ্লেষিত হয়। অ-হ্রাসকারী প্রান্ত থেকে কাজ করে β-অ্যামাইলেজ দ্বিতীয় α-1,4 গ্লাইকোসাইডিক বন্ডের হাইড্রোলাইসিস করার মাধ্যমে, একই সময়ে দুটি গ্লুকোজ ইউনিট ( মল্টোজ ) বন্ধ করে দেয়। ফল পাকার সময় β-অ্যামাইলেজ স্টার্চ ভেঙ্গে মল্টোজে পরিণত করে, ফলে পাকা ফলের মিষ্টি স্বাদ হয়। এরা গ্লাইকোসাইড হাইড্রোলেজ ১৪ গ্রুপের অন্তর্গত।
α-অ্যামাইলেজ এবং β-অ্যামাইলেজ উভয়ই বীজে উপস্থিত থাকে; অঙ্কুরোদগমের আগে β-অ্যামাইলেজ নিষ্ক্রিয় আকারে উপস্থিত থাকে, যেখানে অঙ্কুরোদগম শুরু হওয়ার পরে α-অ্যামাইলেজ এবং প্রোটিয়াজ উপস্থিত হয়। অনেক অণুজীব বহির্কোষী স্টার্চকে ক্ষয় করার জন্য অ্যামাইলেজ তৈরি করে। প্রাণীর টিস্যুতে β-অ্যামাইলেজ থাকে না, যদিও এটি পরিপাকতন্ত্রের মধ্যে থাকা অণুজীবের মধ্যে থাকতে পারে। β-অ্যামাইলেজ -এর জন্য সর্বোত্তম পিএইচ হল ৪.০–৫.০।
γ-অ্যামাইলেস
γ-অ্যামাইলেস (বিকল্প নাম: গ্লুকান 1,4-এ-গ্লুকোসাইডিস; অ্যামাইলোগ্লুকোসাইডিস; এক্সো-1,4-α-গ্লুকোসাইডিস; গ্লুকোঅ্যামাইলেজ; লাইসোজোমাল α-গ্লুকোসাইডিস; 1,4-α-ডি -গ্লুকান গ্লুকোহাইড্রোলেজ) অ্যামাইলোজের অ-হ্রাসকারী প্রান্ত হতে α(1-6) গ্লাইকোসাইডিক লিংকেজ এবং শেষ α-1,4 গ্লাইকোসাইডিক বন্ধনকে ভেঙ্গে গ্লুকোজ সংশ্লেষ করে। γ-অ্যামাইলেজ অন্য অ্যামাইলেজ অপেক্ষা অম্লীয় ধরনের হয় কেননা এর পিএইচ সাধারণত ৩ এর আশেপাশে অবস্থান করে। এগুলি বিভিন্ন জিএইচ গ্রুপের অন্তর্গত, যেমন ছত্রাকের গ্লাইকোসাইড হাইড্রোলেজ গ্রুপ 15, হিউম্যান এমজিএএম -এর গ্লাইকোসাইড হাইড্রোলেজ গ্রুপ 31 এবং ব্যাকটেরিয়া ফর্মের গ্লাইকোসাইড হাইড্রোলেজ গ্রুপ 97 ।
গাঁজন
α-অ্যামাইলেজ এবং β-অ্যামাইলেজ স্টার্চ থেকে প্রাপ্ত শর্করা হতে মদ তৈরিতে গুরুত্বপূর্ণ। গাঁজন প্রক্রিয়ায়, ঈস্ট শর্করা গ্রহণ করে এবং ইথানল নির্গত করে। বিভিন্ন মদে, গাঁজনের শুরুতে উপস্থিত শর্করাগুলি "ম্যাশিং" দানা বা অন্যান্য স্টার্চ উৎস(যেমন আলু ) দ্বারা উৎপাদিত হয়। ঐতিহ্যগতভাবে মদ তৈরিতে, মলটেড বার্লিকে গরম পানির সাথে মিশিয়ে একটি "ম্যাশ" তৈরি করা হয়, যা একটি নির্দিষ্ট তাপমাত্রায় রাখা হয়। ফলে মল্ট করা শস্যের অ্যামাইলেজগুলি বার্লির স্টার্চকে শর্করাতে রূপান্তর করতে দেয়। বিভিন্ন তাপমাত্রা আলফা বা বিটা অ্যামাইলেজের ক্রিয়াকলাপকে নিয়ন্ত্রণ করে, যার ফলে গাঁজনযোগ্য এবং অপরিবর্তনীয় শর্করার বিভিন্ন মিশ্রণ তৈরি হয়। ম্যাশ তাপমাত্রা এবং দানা ও পানির অনুপাত নির্বাচন করার সময়, মদ উতপাদক প্রস্তুতকৃত মদে অ্যালকোহল উপাদান, মুখের ফিল, সুগন্ধ এবং স্বাদ পরিবর্তন করতে পারেন।
কিছু প্রথাগত পদ্ধতি অনুসারে অ্যালকোহলযুক্ত পানীয় তৈরিতে ব্রুয়ার শোষিত শস্য লালার সাথে মিশ্রিত করার জন্য স্টার্চকে চিনিতে রূপান্তর করা শুরু হয়। এই অভ্যাসটি কিছু ঐতিহ্যবাহী পানীয় যেমন হিমালয়ের ছাং, আন্দিজের চিচা এবং ব্রাজিল এবং সুরিনামের কাসিরির মতো হোম প্রোডাকশনে চালু রয়েছে।
ময়দা সংযোজক
অ্যামাইলেজ পাউরুটি তৈরিতে এবং স্টার্চের মতো জটিল শর্করাকে ভেঙে সরল চিনিতে পরিণত করতে ব্যবহার করা হয়। ঈস্ট এই সাধারণ শর্করা খেয়ে ইথানল এবং কার্বন ডাই অক্সাইডের বর্জ্য পণ্যে রূপান্তরিত করে। এটি রুটিতে ফুলতে সাহায্য করে এবং স্বাদ প্রদান করে। যদিও অ্যামাইলেজগুলি ঈস্টের কোষগুলিতে প্রাকৃতিকভাবে পাওয়া যায়, তবুও রুটির মধ্যে উল্লেখযোগ্য পরিমাণে স্টার্চ ভেঙে ফেলতে এই এনজাইমগুলির যথেষ্ট পরিমাণে উৎপাদন করতে ঈস্টের সময় লাগে। এই কারণেই টক জাতীয় ময়দার গাঁজনের সময় দীর্ঘ হয়ে থাকে। আধুনিকপদ্ধতিতে রুটি তৈরির কৌশল অনুসারে অ্যামাইলেজকে (প্রায়শই মল্টেড বার্লি আকারে) রুটি সমৃদ্ধকরণে অন্তর্ভুক্ত করা হয়েছে, যা বাণিজ্যিক ব্যবহারের জন্য প্রক্রিয়াটিকে আরও দ্রুত এবং আরও ব্যবহারিক করে তুলেছে।
বানিজ্যিকভাবে প্যাকেটজাতকৃত ময়দা তৈরিতে প্রায়শই α-অ্যামাইলেজকে অন্তর্ভূক্ত করা হয়। অ্যামাইলেজ-সমৃদ্ধ ময়দা দীর্ঘসময় ধরে রুটি উতপাদকদের ডার্মাটাইটিস বা হাঁপানি হওয়ার ঝুঁকি থাকে।
আণবিক জীববিজ্ঞান
আণবিক জীববিজ্ঞানে অ্যামাইলেজের উপস্থিতি অ্যান্টিবায়োটিক প্রতিরোধের পাশাপাশি একটি রিপোর্টার কনস্ট্রাক্ট সফলভাবে সংযুক্তকরণের জন্য অতিরিক্ত পদ্ধতি হিসাবে কাজ করতে পারে। যেহেতু রিপোর্টার জিনগুলি অ্যামাইলেজের স্ট্রাকচারাল জিনের সমজাতীয় অঞ্চলগুলির দ্বারা সংলগ্ন থাকে, তাই সংযুক্তকৃত অ্যামাইলেজ, জিনকে ব্যাহত করবে এবং স্টার্চের অবক্ষয় রোধ করবে, যা আয়োডিন স্টেইনিং মাধ্যমে সহজেই সনাক্ত করা যায়।
চিকিৎসাক্ষেত্রে ব্যবহার
অগ্ন্যাশয় এনজাইম প্রতিস্থাপন থেরাপিতে অ্যামাইলেজের বহুল ব্যবহার পরিলক্ষিত হয়।।স্যাকারাইডসমূহকে সরল শর্করায় ভাঙ্গার জন্যে প্রয়োজনীয় লিপ্রোটামেজের গঠন উপাদানগুলোর একটি হলো অ্যামাইলেজ।
অন্যান্য ব্যবহার
আলফা-অ্যামাইলেজের একটি প্রতিরোধক, ফেজিওলামিন, একটি সম্ভাব্য খাদ্য সহায়ক হিসেবে প্রমাণিত হয়েছে।
যখন খাদ্য সংযোজক হিসাবে অ্যামাইলেজ ব্যবহার করা হয়, তখন অ্যামাইলেজের E নম্বর E1100 থাকে এবং এটি শূকরের অগ্ন্যাশয় বা ছাঁচের ছত্রাক থেকে উদ্ভূত হতে পারে।
ব্যাসিলিয়ারি অ্যামাইলেজ কাপড় এবং থালা-বাসন থেকে স্টার্চ দ্রবীভূত করতে এবং পোশাক পরিষ্কার করতে ডিটারজেন্ট হিসেবে ব্যবহৃত হয়।
হাইপার‍্যামাইলাসেমিয়া
চিকিৎসার উদ্দেশ্যে সিরাম(রক্ত) অ্যামাইলেজ পরিমাপ করা যেতে পারে। স্বাভাবিকের চেয়ে বেশি ঘনত্ব অগ্ন্যাশয়ের তীব্র প্রদাহ (এটি লাইপেসের সাহায্যে একযোগে পরিমাপ করা যেতে পারে), পেপটিক আলসার, ডিম্বাশয়ের সিস্টের টর্সন, ইস্কেমিয়া, ম্যাক্রোমাইলাসেমিয়া মাম্পস, শ্বাসরোধ, ইলিয়াস, মেসেন্টেরিক সহ বিভিন্ন চিকিৎসা অবস্থার যে কোনো একটিকে প্রতিফলিত করতে পারে।  । অ্যামাইলেজ প্রস্রাব এবং পেরিটোনিয়াল তরল সহ শরীরের অন্যান্য তরলগুলিতে পরিমাপ করা সম্ভব।
ওয়াশিংটনের সেন্ট লুইস ইউনিভার্সিটি থেকে ২০০৭ সালের জানুয়ারিতে সম্পাদিত একটি সমীক্ষায় দেখানো হয়েছে যে এনজাইমের লালা পরীক্ষাগুলি ঘুমের ঘাটতি নির্দেশ করতে ব্যবহার করা যেতে পারে, কারণ এনজাইমটি ঘুম হওয়ার সময়কালের সাথে সম্পর্ক রেখে তার কার্যকলাপ বাড়ায়।
ইতিহাস
১৮৩১ সালে, এরহার্ড ফ্রেডরিখ লিউচস (1800-1837) লালা দ্বারা স্টার্চের হাইড্রোলাইসিস বর্ণনা করেছিলেন। যেহেতু লালাতে একটি এনজাইম, " পট্যালিন " রয়েছে, যা একটি অ্যামাইলেজ। লালার প্রাচীন গ্রীক নাম অনুসারে এর নামকরণ করা হয়েছিল: πτύαλον - ptyalon।
এনজাইমগুলির আধুনিক ইতিহাস ১৮৩৩ সালে শুরু হয়েছিল, যখন ফরাসি রসায়নবিদ আসেল্ম পায়ে এবং জাঁ-ফ্রাঁসোয়া পারসোজ অঙ্কুরিত বার্লি একটি অ্যামাইলেজ কমপ্লেক্স বিচ্ছিন্ন করেছিলেন এবং এর নামকরণ করেছিলেন " ডায়াস্টেস "। এই শব্দটি থেকেই পরবর্তী সমস্ত এনজাইমের নামের শেষে প্রত্যয় হিসেবে -ase-এর ব্যবহার হতে থাকে।
১৮৬২ সালে, আলেকজান্ডার জাকুলোভিটস ড্যানিলউস্কি (১৮৩৮-১৯২৩) ট্রিপসিন থেকে অগ্ন্যাশয় অ্যামাইলেজকে পৃথক করেছিলেন।
সুনীল সরকার
সুনীল সরকার (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
জন্ম ও পারিবারিক পরিচিতি
ওনারা দুই ভাই একজন ডাঃ গোপাল চন্দ্র সরকার যিনি পশ্চিমবঙ্গের বসবাস করতেন। তার এক পুত্র ও কন্যা ছিল। তাঁর পুত্রের নাম প্রশান্ত সরকার ও কন্যা নাম ভারতি সরকার।
মৃত্যু
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুনীলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।
স্মারক
নিহত হওয়ার পরদিন, ২০ মে, সুনীলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুনীলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
কলকাতার মহানাগরিক
right|thumb|220px|কলকাতার প্রথম মেয়র দেশবন্ধু চিত্তরঞ্জন দাস কলকাতার মহানাগরিক বা কলকাতার মেয়র হচ্ছেন কলকাতা পৌরসংস্থার নগরপ্রধান। মহানাগরিকের নির্দেশেই কলকাতার পৌর প্রশাসনের যাবতীয় কার্য সম্পাদন করা হয়ে থাকে। প্রত্যেক পৌরনির্বাচনের পর পৌরসংস্থার প্রথম অধিবেশনে নির্বাচিত সদস্যদের মধ্য থেকে একজন পাঁচ বছরের জন্য মহানাগরিক নির্বাচিত হন। ইনি মেয়র-পরিষদের সভায় পৌরহিত্য করেন এবং মুখ্য রাজনৈতিক পরিচালক হিসেবে মেয়র-পারিষদদের দফতর ও ক্ষমতা বণ্টন করে দেন। কলকাতার বর্তমান মহানাগরিক হলেন ফিরহাদ হাকিম।
ইতিহাস
১৯২৩ সালে রাষ্ট্রগুরু সুরেন্দ্রনাথ বন্দ্যোপাধ্যায়ের উদ্দেশ্যে ক্যালকাটা মিউনিসিপ্যাল কর্পোরেশন আইন পাস হয়। এই আইনবলে কলকাতার পৌরপ্রশাসনের গণতন্ত্রীকরণ এবং পৌরসংস্থার উপর সরকারি নিয়ন্ত্রণের পরিমাণ হ্রাস করা হয়। ১৯২৪ সালে চিত্তরঞ্জন দাশ কলকাতা পৌরসংস্থার প্রথম মেয়র নির্বাচিত হন। ১৯২৪ সাল থেকে ১৯৪৮ সাল পর্যন্ত মোট চব্বিশ জন কলকাতার মেয়র হয়েছিলেন। ১৯২৩ সালের আইন অনুযায়ী কলকাতার সর্বশেষ মেয়র ছিলেন সুধীরচন্দ্র রায়চৌধুরী। ১৯৪৮ সালের মার্চ থেকে ১৯৫২ সালের ৩০ এপ্রিল পর্যন্ত কলকাতার মেয়র পদটির কোনো অস্তিত্বই ছিল না। ১৯৫১ সালে নতুন করে কলকাতা পৌরসংস্থা আইন পাস হলে ১৯৫২ সালে নির্মলচন্দ্র চন্দ্র উক্ত আইন অনুযাইয়ী প্রথম মহানাগরিক নির্বাচিত হন। ১৯৫২ সাল থেকে ১৯৭২ সাল পর্যন্ত মোট বারো জন কলকাতার মহানাগরিক পদে অধিষ্ঠিত ছিলেন; এঁদের মধ্যে আটজনই এক বছরের জন্য মেয়র নির্বাচিত হয়েছিলেন। এই আইন মোতাবেক কলকাতার শেষ মহানাগরিক হলেন শ্যামসুন্দর গুপ্ত। ১৯৭২ সালের ২২ মার্চ থেকে ১৯৮৫ সালের অগস্ট পর্যন্ত পুনরায় কলকাতার মহানাগরিকের পদটি অকার্যকর করে রাখা হয়। কলকাতা পৌরসংস্থা আইন, ১৯৮০ কার্যকর হয় ১৯৮৪ সালের ৪ জানুয়ারি। এই আইন অনুযায়ী, কলকাতার মহানাগরিক পদের মেয়াদ এক বছর থেকে বাড়িয়ে পাঁচ বছর করা হয়। এই আইন অনুযায়ী কলকাতার প্রথম মহানাগরিক হন কমল কুমার বসু। ১৯৮৫ সালে বর্তমান কাল পর্যন্ত কলকাতায় মোট চার জন মেয়র পদে অধিষ্ঠিত হয়েছেন।
আমিনা টাইলার
আমিনা টাইলার (أمينة تيلر  ; জন্ম ৭ ডিসেম্বর ১৯৯৪) ছিলেন একজন তিউনিসিয়ান ছাত্র, নারী অধিকার কর্মী এবং নারীবাদী গোষ্ঠী ফেমেনের প্রাক্তন সদস্য।  তার জন্মনাম ছিল আমিনা আস-সাবাউই।
নগ্ন ছবি "আমার শরীর আমার"
২০১৩ সালের ১১ মার্চ টাইলার প্রথম তিউনিশিয়ার মহিলা যিনি কোমরের উপর থেকে নগ্ন হয়ে ফেসবুকে একটি ছবি পোস্ট করেন, যেখানে আরবি ভাষায় "আমার শরীর আমার এবং কারও সম্মানের উৎস নয়" বাক্যাংশটি পোস্ট করা হয়। ছবিটিকে কলঙ্কজনক হিসেবে দেখা হয় এবং দুই বছর আগে মিশরীয় আলিয়া মাগদা এলমাহদির নগ্ন আত্ম-প্রতিকৃতির সাথে তুলনীয় তিউনিশিয়ার সমাজের মধ্যে তীব্র বিতর্কের সৃষ্টি করে। ১৬ ই মার্চ, জনপ্রিয় টক হোস্ট নাউফেল উয়েরতানি তাকে এটুনসিয়াতে তার শোতে আমন্ত্রণ জানান যেখানে তিনি পিক্সেলেশনের ছদ্মবেশে উপস্থিত হন। তিনি ব্যাখ্যা করেছিলেন যে যৌন কারণে তিনি টপলেস হয়ে উপস্থিত হননি বরং পিতৃতান্ত্রিক সমাজে নারী মুক্তির জন্য তাদের দাবিগুলি আহ্বান করেছিলেন।
ইমাম আদেল আলমি তার জন্য ১০০ বেত্রাঘাত ও পাথর নিক্ষেপের শাস্তি পাওয়ার ফতোয়া জারি করেন।
কারাবাস
১৯ মে ২০১৩ তারিখে তিনি সালাফি দল আনসার আল-শরিয়তের বার্ষিক কংগ্রেসের বিরুদ্ধে প্রতিবাদ জানাতে কাইরুয়ানের একটি কবরস্থানের দেয়ালে "ফেমেন" নামটি আঁকেন। তাকে গ্রেপ্তার করা হয় এবং সাউসের মেসাডিন কারাগারে নিয়ে আসা হয়। তিনি ১ বছর পর্যন্ত কারাগারের মুখোমুখি হয়েছিলেন।
টাইলারের বাবা মেডিকেল ডাক্তার মুনির সবোউ ফরাসি সংবাদপত্র লিবারেশনকে একটি সাক্ষাৎকারে বলেছিলেন যে তার মেয়ে ভুল করেছে কিন্তু অপরাধ করেনি। তার বাবা দীর্ঘদিনের জঙ্গি এবং সমাজতান্ত্রিক গণতান্ত্রিক ফোরাম ফর লেবার অ্যান্ড লিবার্টিজের প্রচারক। তিনি ট্রাইকা সরকারে যোগদানের পরই সেই দল ত্যাগ করেছিলেন। তিনি বলেছিলেন যে তিনি তার মেয়েকে নিয়েও গর্বিত যিনি "তার ধারণাগুলি রক্ষা করেছিলেন" এবং যিনি তাকে পুনর্মিলনের জন্য নিয়ে এসেছিলেন তার নিজের মূল্যবোধের ফলে তাকে বোঝা যায় যে একজনকে সক্রিয় হতে হবে। তার আটক থেকে মুক্তির জন্য আন্তর্জাতিক বিক্ষোভ হয়েছে। ২০১৩ সালের ২৯ শে মে, তিনজন ফেমেন সদস্য তিউনিস আদালতের সামনে টপলেস বিক্ষোভ করে তার মুক্তির দাবিতে যখন "মুক্ত আমিনা!" এবং "একটি নারী বসন্ত আসছে!" বলে চিৎকার করে। (আরব বসন্তের একটি রেফারেন্স)। ২০১৩ সালের ১২ জুন তিউনিশিয়ার একজন বিচারক টাইলারের মুক্তির জন্য প্রতিবাদ করার সময় দুই ফরাসি এবং একজন জার্মান ফেমেন সদস্যকে প্রকাশ্য অশালীনতার জন্য চার মাস এবং একদিনের কারাদণ্ডে দোষী সাব্যস্ত করেন। ২০১৩ সালের ২৬ জুন তিউনিশিয়ার একটি আদালত তাদের কারাদন্ড তুলে নেওয়ার পর বিক্ষোভকারীরা পাউলিন হিলিয়ার, মার্গুরাইট স্টার্ন এবং জোসেফিন মার্কম্যানকে মুক্তি দেওয়া হয়।
আমিনা টাইলারকে অবমাননা ও মানহানির জন্য ২৯জুলাই ২০১৩ সালে বেকসুর খালাস দেওয়া হয়েছিল, কিন্তু কবরস্থানের অপমান করার একটি পৃথক অভিযোগে বিচারের অপেক্ষায় তিনি কারাগারে ছিলেন।
মুরারপুর রেলওয়ে স্টেশন
মুরারপুর রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের ভাগলপুর জেলার ভোলাপুর, মুরারপুরে জাতীয় মহাসড়ক ৮০ এর পাশে অবস্থিত।
অ্যালবার্ট ওয়ারবার্টন
থাম্ব|অ্যালবার্ট ওয়ারবার্টন স্কয়ার অ্যালবার্ট ওয়ারবার্টন (২ জানুয়ারী ১৮৫৬ - ২৪ নভেম্বর ১৯২৫) ছিলেন ভিক্টোরিয়ান যুগের একজন ইংরেজ ফুটবলার, যিনি ল্যাঙ্কাশায়ারের ওল্ডহ্যামে জন্মগ্রহণ করেছিলেন। "স্কয়ার" কোন শিরোনাম নয় বরং তার আসল নাম, যদিও তিনি তার মধ্যনামেই বেশি পরিচিত ছিলেন।
খেলোয়াড়ি জীবন
ওয়ারবার্টন ব্ল্যাকবার্ন অলিম্পিক দলের অধিনায়ক ছিলেন, যিনি ১৮৮৩ সালের ৩১ শে মার্চ কেনিংটন ওভালে অনুষ্ঠিত এফএ কাপ ফাইনালে ওল্ড ইটোনীয়ানসদের পরাজিত করেছিলেন। এটা ছিল ইংল্যান্ডের লন্ডন এবং দক্ষিণাঞ্চলের ধনী অপেশাদার ফুটবল দলগুলির বাইরে প্রথমবার উত্তর ইংল্যান্ডের কোন শ্রমিক-শ্রেনীর দলের এফএ কাপের শিরোপা জয়। দলটি ব্ল্যাকবার্নে ফিরে আসার এক নাগরিক সংবর্ধনায় ওয়ার্ববার্টন জানিয়েছিল যে "কাপটিকে ল্যাঙ্কাশায়ারে স্বাগত জানাই। এটির একটি ভাল বাড়ি থাকবে এবং এটি আর কখনও লন্ডনে ফিরে যাবে না।"
অন্যান্য কর্মকাণ্ড
১৮৮৩ সালের ৬ এপ্রিল ব্ল্যাকবার্ন টাইমসে ম্যাচের প্রতিবেদনে ওয়ারবার্টনকে "অভিজ্ঞ সীসক-কর্মকার; শৌণ্ডিকালয়ের বাড়িওয়ালা এবং মুরিগী খামারি" হিসাবে বর্ণনা করা হয়েছিল। প্রথম বিশ্বযুদ্ধের সময় তিনি একজন পাবলিকান হিসাবে কাজ করছিলেন। ১৯২৫ সালের ২৪ নভেম্বর তিনি মৃত্যু বরণ করেন।
মাসলামা ইবনে মুখাল্লাদ
তিনি ৬১৬ অথবা ৬২০ সালে জন্মগ্রহণ করেছিলেন। তিনি মিশরে মুসলিমদের বিজয়ে অংশ নিয়েছিলেন। বিজয়ের পরে এবং তাঁর মৃত্যুর আগ পর্যন্ত তিনি মিশরে থেকে গেছেন। তিনি তৃতীয় খলিফা উসমান ইবনে আফফানের অনুগামী ছিলেন এবং উসমানের হত্যার পরে মুহাম্মদের জামাতা আলীর উত্তরাধিকারে স্বীকৃতি দিতে অস্বীকার করেছিলেন। ফলস্বরূপ তিনি মুয়াবিয়া ইবনে হুদায়জের নেতৃত্বে উসমানপন্থী দলের অন্যতম নেতা ছিলেন এবং ৬৫৭ সালে সিরিয়ার গভর্নর মুয়াবিয়া ইবনে আবী সুফিয়ানের পুনর্নির্বাচিত আদেশ না হওয়া পর্যন্ত গভর্নর মুহাম্মদ ইবনে আবু হুদায়ফার বিরুদ্ধে বিদ্রোহে অংশ নিয়েছিলেন। ।  ৬৫৮ সালে, মুয়াবিয়া ইবনে আবি সুফিয়ানের নেতৃত্বে আলী এবং সিরিয়া ভিত্তিক উমাইয়াদের মধ্যে বিরোধের বিষয়টি যখন প্রকাশ্য হয়ে ওঠে, তিনি আলি মোহাম্মদ ইবনে আবি বকরকে মিশরের গভর্নর হিসাবে নিয়োগের বিরোধিতা করেন এবং সম্ভবত তিনি সিরিয়ার আগ্রাসনে আমর ইবনে আল-আস এর অধীনে অংশ নিয়েছিলেন। যার ফলে সে বছরের গ্রীষ্মে ইবনে আবী বকরের পরাজয়, ধরা পড়া এবং ফাঁসি কার্যকর হয়েছিল।
মাসলামা অনুগতভাবে আমর ইবনুল আস এর অধীনে কাজ করতেন, যিনি জানুয়ারী ৬৬৪ সালে তাঁর মৃত্যুএ পর্যন্ত মিশরের গভর্নর ছিলেন। তার দুই উত্তরসূরী উতবা ইবনে আবী সুফিয়ান এবং উকবা ইবনে আমির এর পাশে ছিলেন না। অবশেষে, ৬৬৭/৮ সালে, মাসলামা নিজেই খলিফা মুয়াবিয়া ইবনে আবি সুফিয়ানকে আবেদন করেছিলেন এবং মিশরের গভর্নর নিযুক্ত হন। আল-তাবারির মত অনুসারে তিনি ৬৭০ অবধি এই পদে অধিষ্ঠিত ছিলেন। যদিও অন্যান্য সূত্রে বলা হয় যে, তিনি এপ্রিল ৬৮২-এ মৃত্যুর আগে অব্যাহতভাবে দেশ পরিচালনা করেছিলেন।তিনি বাইজেন্টাইন সাম্রাজ্যের বিরুদ্ধে যুদ্ধে সক্রিয় ছিলেন। তাদের বিরুদ্ধে নিয়মিত অভিযান প্রেরণ করতেন। তিনি ফুস্তাতে অবস্থিত আমর ইবনুল আস মসজিদ পূনঃর্নিমান করেন। তিনি এতে মিনার স্থাপন করেন। অন্যথায় তার শাসনকালে মনে হয় এককভাবে ঘরোয়া প্রশান্তি ছিল।  কিছু সূত্র দাবি করেছে যে, মাসলামা ইফরিকিয়া এবং সাধারণভাবে মাগরেব মুসলিম অভিযান প্রেরণ করেছিলেন।
ঐনিবার রাজবংশ
ঐনিবার রাজবংশ, বা আইনবার রাজবংশ বা সুগৌন রাজবংশ ছিল ভারতীয় উপমহাদেশের মিথিলা অঞ্চলের অংশ গঠনকারী অঞ্চলগুলির মৈথিল শাসক রাজবংশ। তারা ১৩২৫ থেকে ১৬৯৫ সালের মধ্যে কর্নাট রাজবংশের আগে এলাকা শাসন করেছিল।
ঐনিবার রাজবংশের বিলুপ্তির পর, রাজ দ্বারভাঙা রাজবংশের আবির্ভাব ঘটে। ১৫২৬ থেকে ১৬৯৫ খ্রিস্টাব্দের সময়কাল খুব ভালভাবে নথিভুক্ত নয় এবং অনেক কাজের প্রয়োজন, তবে ১৬৯৫ খ্রিস্টাব্দে আওরঙ্গজেবের আদেশ তার ৩৭তম রাজত্বের বছরে পরিবারটিকে মিথিলার "রায়"/শাসক হিসাবে নিশ্চিত করে।
আদি রাজত্ব (মিশর)
মিশরের আদি রাজত্ব (ইংরেজি - Early Dynastic Period ; জার্মান - Frühdynastische Periode ; ৩১০০ - ২৬৮৬ খ্রিস্টপূর্বাব্দ) বলতে মিশরের ইতিহাসের প্রাচীনতম ঐতিহাসিক সময়কে সাধারণভাবে বোঝানো হয়ে থাকে। উত্তর ও দক্ষিণ মিশরের ঐক্যবদ্ধ হয়ে একটি একক রাজ্য গড়ে ওঠার সময়কালকে (৩১০০ খ্রিস্টপূর্বাব্দ) এর সূচনাপর্ব ধরা হয়ে থাকে ও তৃতীয় রাজবংশের তথা পুরাতন রাজত্বের সূচনা পর্যন্ত সাধারণভাবে এর ব্যাপ্তি ছিল বলে ধারণা করা হয়। মিশরের প্রথম ও দ্বিতীয় রাজবংশের রাজত্বকালকে এই যুগের অন্তর্ভুক্ত হিসেবে গণ্য করা হয়। এই সময়ের প্রথমদিকে মিশরের রাজধানী ছিল তিথনিস। পরবর্তীকালে প্রথম রাজবংশের আমলে তা মেমফিসে সরিয়ে আনা হয়।
ঐনিবার রাজবংশ
ইতিহাস
ঐনিবার রাজবংশের শাসকরা ১৩২৫ থেকে ১৬৯৫ সালের মধ্যে তাদের জমি শাসন করেছিলেন  তবে ১৫২৬ থেকে ১৬৯৫ সাল পর্যন্ত তাদের শাসন খুব ভালোভাবে নথিভুক্ত/ফলদায়ক ছিল না। তারা ছিলেন স্রোতীয় মৈথিল ব্রাহ্মণ যাদের প্রথম উল্লেখযোগ্য ব্যক্তিত্ব ছিলেন জয়পতি ঠাকুর। তাঁর নাতি, নাথ ঠাকুর, কর্নাট রাজবংশের স্থানীয় রাজাদের সেবা করেছিলেন এবং তাঁর বৃত্তির স্বীকৃতিস্বরূপ ঐনি গ্রামের অনুদান দিয়ে পুরস্কৃত হন। তখনকার প্রথা অনুসারে, তিনি প্রদত্ত স্থানের নাম নিজের বলে গ্রহণ করেন এবং তার থেকে যে রাজবংশের জন্ম হয় তা ঐনিওয়ার নামে পরিচিত হয়। বিকল্প তত্ত্ব রয়েছে যে পরিবারটিকে সাধারণত উল্লেখযোগ্য পণ্ডিত হিসাবে বিবেচনা করা হত এবং এই খ্যাতি এবং এর থেকে যে প্রভাব প্রবাহিত হয়েছিল তার ফলস্বরূপ তাদের সোদাপুরা গ্রামে ভূষিত করা হয়েছিল, যার কারণে পরবর্তীতে তারা স্রোতিয়া নামেও পরিচিত হয়।
আদি রাজত্ব (মিশর)
সূচনা
thumb|250px|left|মিশরের ফারাওদের ঐতিহাসিক দ্বিমুকুট; এর একটি উচ্চ মিশরের ও অন্যটি নিম্ন মিশরের প্রতীক। উচ্চ ও নিম্ন মিশর তথা দক্ষিণ ও উত্তর মিশরের একত্রীকরণের মাধ্যমে এই ঐতিহাসিক সময়পর্বের সূচনা। ফারাও মেনেসের রাজত্বকালেই এই ঐক্য সাধিত হয়। খ্রিস্টপূর্ব তৃতীয় শতকের মিশরীয় সন্ন্যাসী মানেথো'র এগিপটিয়াকা ("মিশরের ইতিহাস") থেকেও এই তথ্যই সমর্থিত হয়। তবে আধুনিক ঐতিহাসিকরা তার সঠিক পরিচয় নিয়ে নিশ্চিত হতে পারেননি। অনেকে তাকে তৃতীয় নাকাদা সংস্কৃতিকালীন নৃপতি নারমের বলে মনে করে থাকেন।  আবার কারুর মতে প্রথম রাজবংশের ফারাও হোর-আহা ও মেনেস একই মানুষ। সেই হিসেবে অনেকেই তাকেই প্রথম রাজবংশের প্রতিষ্ঠাতা হিসেবেও মনে করে থাকেন। যাই হোক না কেন, মিশরীয় ঐতিহ্য অনুসারে তাকে পরবর্তী ৩০০০ বছর স্থায়ী ঈশ্বরের প্রতিনিধি হিসেবে মিশর শাসন করা ফারাওদের প্রথমজন বলে গণ্য করা হয়।
ঐনিবার রাজবংশ
ইতিহাস
১৩২৫ সালে, ১৩২৪ সালে কর্নাট রাজবংশের পতনের পর, নাথ ঠাকুর প্রথম মৈথিল শাসক হন। তার অনুসারী রাজবংশ আরও ২০ জন শাসক নিয়ে গঠিত। ১৬৮৫ খ্রিস্টাব্দ থেকে আওরঙ্গজেদের শাসনের সাম্প্রতিক গবেষণা এবং উপস্থিতি থেকে বোঝা যায় যে এই পরিবারটিকে মিথিলার রাজা হিসাবে বিবেচনা করা হত এবং খান্দবালারা তাদের অধীনস্থ ছিল। এটি ১৮ শতকের প্রথম দিকে খান্দবালারা বিশিষ্ট হয়ে ওঠেনি এবং আলীবর্দী খান কর্তৃক রাজা হিসাবে স্বীকৃত হয়েছিল।
আদি রাজত্ব (মিশর)
সূচনা
রেডিওকার্বন পদ্ধতিতে প্রাপ্ত তথ্য থেকে গবেষকরা আজ অনেকটাই নিশ্চিত যে মিশরের আদি রাজত্বকালীন প্রথম রাজবংশভুক্ত বা তার আগের রাজবংশপূর্ব যে বিভিন্ন ফারাওয়ের সম্পর্কে আমরা জানতে পারি, তাদের নির্দিষ্ট সময়কাল ও ক্রমপর্যায় সম্পর্কে আমাদের ধারণার বেশ কিছু সংশোধনের প্রয়োজন আছে।
ঐনিবার রাজবংশ
রাজধানী
রাজবংশীয় রাজধানীগুলি প্রায়ই স্থানান্তরিত হয়েছিল। কোনো এক অজানা সময়ে, এটি বর্তমান মুজাফফরপুর জেলার ঐনি থেকে আধুনিক মধুবনী জেলার সুগৌন গ্রামে স্থানান্তরিত হয়েছিল, এইভাবে শাসকদের জন্ম দেয় সুগৌনা রাজবংশ নামেও পরিচিত। দেব সিংহের রাজত্বকালে এটিকে আবার দেবকুলীতে স্থানান্তরিত করা হয় এবং তারপর তার পুত্র শিব সিং-এর রাজত্বের প্রথম দিকে গজরথপুরায় (শিব সিংপুর নামেও পরিচিত)। পরবর্তী ১৪১৬ সালে মারা গেলে, তার রানী, লক্ষীমা, ১২ বছর শাসন করেন এবং তারপর তার ভাই পদ্ম সিং তার স্থলাভিষিক্ত হন, যিনি আরও একবার রাজধানী স্থানান্তর করেন। এর প্রতিষ্ঠাতার নামানুসারে পদ্ম নামকরণ করা হয়েছে, এটি ছিল রাজনগরের কাছে এবং পূর্ববর্তী আসন থেকে অনেক দূরে। পদ্ম সিং, যিনি তিন বছর রাজত্ব করেছিলেন, তার স্ত্রী বিবাশা দেবী উত্তরাধিকারী হন এবং তিনিও নতুন রাজধানী প্রতিষ্ঠা করেন যা আজ বিসুয়াল গ্রাম।
আদি রাজত্ব (মিশর)
প্রথম রাজবংশ
মূল নিবন্ধ - প্রথম রাজবংশ
ঐনিবার রাজবংশ
সামরিক
ঐনিবার রাজবংশের সামরিক বাহিনীকে রাজার ক্ষমতার প্রধান স্তম্ভ বলে মনে করা হত। সেনাবাহিনী একজন সেনাপতি বা সর্বাধিনায়কের অধীনে ছিল যার সরাসরি সামরিক নিয়ন্ত্রণ ছিল। পদাতিক, অশ্বারোহী, হাতি ও রথ সহ সেনাবাহিনীর চারগুণ কাঠামো ছিল। কবি, বিদ্যাপতি যিনি ঐনিবারদের দরবারে কাজ করতেন, তিনি উল্লেখ করেছেন যে সেনাবাহিনীর মূল অংশ ছিল ক্ষত্রিয় ও ব্রাহ্মণদের সমন্বয়ে গঠিত ভ্যানগার্ড কুরুক্ষেত্র, মৎস্য, শূরসেন ও পাঞ্চালের ভাড়াটে সৈন্যদের নিয়ে গঠিত।
আদি রাজত্ব (মিশর)
প্রথম রাজবংশ
প্রথম রাজবংশের ফারাওদের ক্রমতালিকা সম্বন্ধে আজ ঐতিহাসিকরা অনেকটাই নিশ্চিত। এই রাজবংশের প্রথম ফারাও ছিলেন মেনেস অথবা নারমের, শেষ শাসক ছিলেন কা। এই বংশের আটজন নৃপতির কথা জানতে পারা যায়। এঁদের সকলেই আবিডোসে সমাধিস্থ হন। এই রাজবংশের প্রায় শেষ পর্যন্ত ঐতিহ্যানুসারে রাজার মৃত্যুর পর তার নিকটাত্মীয় ও বিশ্বস্ত কর্মচারীদেরও রাজার সাথে পাঠানো হত। রাজার কবরের পাশেই ছোট ছোট বর্গাকার কবরে রাজার সমাধিস্থলেই তাদেরও স্থান হত।
ঐনিবার রাজবংশ
সামরিক
রাজা শিবসিংহের রাজত্বকালে একজন মুসলিম সুলতানের সাথে যুদ্ধে, সেনাপতি সুরজ, শ্রী শখো শানেহি ঝা, পুন্ডমল্ল যিনি তীরন্দাজে পারদর্শী ছিলেন এবং রাজাদেব (রাউত) যিনি একজন অতুলনীয় যোদ্ধা হিসাবে বিবেচিত ছিলেন সহ অনেক যোদ্ধার উল্লেখ করা হয়েছে।
আদি রাজত্ব (মিশর)
প্রথম রাজবংশ
এই রাজবংশের আমলে মেয়েদেরও যে যথেষ্ট গুরুত্ব ছিল, তার প্রমাণ রাণী মেরিৎনেইত; ফারাও ডেনের আমলে তার যে কতটা গুরুত্ব ছিল তা আন্দাজ করা যায় তার সমাধি থেকে। সমাধিটি যথেষ্ট বড়; তার উপর তার নিজস্ব ব্যক্তিগত চিহ্ন (পিনতাদেরা) এবং ধর্মীয় আচার ও রীতি পালনের জন্য নিজস্ব জায়গা; সমাধিস্থলটিও যথেষ্ট বড়, পৃথক ও রাজকীয় - এ'সব কিছুই তার পৃথক রাজকীয় মর্যাদারই ইঙ্গিতবাহী। এর থেকে ঐতিহাসিকরা আন্দাজ করেন যে ফারাও ডেন'এর অল্পবয়সে একটা উল্লেখযোগ্য সময় ফারাও'এর হয়ে তিনিই হয়তো রাজকীয় কাজকর্ম দেখাশুনো করতেন। সেই কারণেই হয়তো ফারাও ডেন তার মাকে সিংহাসনের যুগ্ম অধিকারীর সম্মান প্রদান করেছিলেন। অবশ্য মিশরের ইতিহাসে এ'রকম ঘটনার উদাহরণ আমরা পরেও দেখতে পাই, যেমন দ্বাদশ রাজবংশের রাণী নোফ্রুসোবেক বা অষ্টাদশ রাজবংশের রাণী হাতশেপসুত।
ঐনিবার রাজবংশ
সংস্কৃতি
রাজধানীগুলির ঘন ঘন স্থানান্তর এবং নতুন গ্রামগুলির প্রতিষ্ঠার ফলে রাজবংশের অর্থায়নে বিভিন্ন নতুন অবকাঠামো তৈরি হয়েছিল, যেমন রাস্তা, মন্দির, পুকুর ও দুর্গ। উপরন্তু, শাসকরা মৈথিলী সংস্কৃতির উল্লেখযোগ্য পৃষ্ঠপোষক ছিলেন। তাদের যুগকে মৈথিলী ভাষার উপাখ্যান বলা হয়। কবি ও পণ্ডিত বিদ্যাপতির অবদান, যিনি শিব সিংহ সিংহের রাজত্বকালে বিকাশ লাভ করেছিলেন, বিশেষভাবে উল্লেখযোগ্য। এটি ছিল কর্নাট যুগের উল্লেখযোগ্য পরিবর্তন, যার শাসকরা এই এলাকার স্থানীয় ছিলেন না এবং যা সাংস্কৃতিকভাবে স্থবির ছিল।